19 माह पहले लगी पॉलीथिन पर रोक फिर भी धड़ल्ले से उपयोग, नाले-नालियां चोक
नाले-नालियां चौक होने से सड़क पर फैल रहा गंदा पानी
भास्कर संवाददाता | दतिया
शहर में पाॅलीथिन पर प्रतिबंध लगे हुए 19 महीने बीत गए हैं। लेकिन यह प्रतिबंध सिर्फ कागजी साबित हो रहा है। शहर में खुले आम पॉलीथिन का प्रयोग हो रहा है, जिससे शहर के नाले नालियां चौक हो रहे हैं। परिणामस्वरूप गंदा पानी सड़कों पर आ रहा है। जबकि जिम्मेदार प्रशासन पॉलीथिन बेचने और उपयोग करने वालों पर कोई कार्रवाई नहीं कर रहा है।
मां पीतांबरा की नगरी दतिया में प्रदेश सरकार ने एक जुलाई से पॉलीथिन पर बेन लगा दिया था। इस बेन के बाद दतिया में तत्कालीन कलेक्टर प्रकाश जांगरे ने भी इस दिशा में धारा 144 लागू कर दी। उसके बाद भी पॉलीथिन के धड़ल्ले से उपयोग हो रहा है। शहर के चाय, नाश्ता के होटल से लेकर किराना, कपड़ा और फल-सब्जी मंडी में पॉलीथिन में सामान दिया जा रहा है। घरों मं पहुंचने के बाद ये पॉलीथिन शहर के नाले- नालियों को चौक कर रही है, जिससे शहर में गंदगी बढ़ गई है। वहीं बरसात के मौसम में इन नालों के किनारे बने घरों में सांप बिच्छू तक घुस जाते हैं। इसके बाद भी कोई कार्रवाई नहीं हो रही।
सिर्फ एक दिन कार्रवाई कर भूल गया प्रशासन
पाॅलीथिन के उपयोग पर प्रतिबंध सफल कराने में प्रशासन रुचि नहीं ले रहा है। 30 मार्च को धारा 144 लागू होने के बाद एक जुलाई एसडीएम वीरेंद्र कटारे ने बाजार में कुछेक दुकानें चेक की थी। इस दौरान उन्होंने एक दुकान को सील्ड भी किया था। इसके बाद मामला फिर ठंडे बस्ते में चला गया और बाजार खुलेआम पॉलीथिन का उपयोग होने लगा।
प्रशासन के पास नहीं माइक्रोन जांचने उपकरण
दतिया शहर में 40 माइक्रोन से कम की पॉलीथिन का उपयोग प्रतिबंधित है। लेकिन नगरपालिका और जिला प्रशासन के अधिकारियों के पास माइक्रोन मापने के लिए इंस्ट्रूमेंट्स तक नहीं है। ऐसे में वे बाजार में बिकने वाली पाॅलीथिन के माइक्रोन की जांच भी नहीं कर पा रहे है। वहीं शहर के व्यापारी भी प्रशासन की इस कमजोरी का पूरा फायदा उठा रहे हैं।
पॉलीथिन की वजह से इन इलाकों में हालात खराब
शहर के पर्यावरण को पॉलीथिन दूषित कर रही है। पॉलीथिन की वजह से शहर के तरनताल से महल की पुलिया, दांतरे की नरिया से रिछरा फाटक, गाड़ी खाना, रबदापुरा होते हुए भांडेरी फाटक, रावबाग से पट्ठा पुरा तथा हरदौलपुरा से मीट मार्केट होते हुए मोहन की बगिया को जाने वाले नाले भी चौक हो रहे हैं। बावजूद प्रशासन और नगरपालिका पॉलीथिन का उपयोग करने वालों पर शिकंजा नहीं कस रही है।
नाले का पानी घर में घुस आता है
हमारे यहां नाला पाॅलीथिन से चोक हो रहा है। पूरे शहर का पानी यहां से गुजरता है। बरसात के मौसम में नाले के पानी के साथ सांप बिच्छू भी घर में घुस आते है। - राजकुमार कुशवाह, हरदाैल मोहल्ला
प्रशासन नहीं कर रहा कार्रवाई
शहर के पर्यावरण को पॉलीथिन खराब कर रही है। खुलेआम पॉलीथिन का प्रयोग हो रहा है। लेकिन प्रशासन कार्रवाई नहीं कर रहा है। पॉलीथिन पर रोक लगाने के लिए कार्रवाई जरूरी है। - मनोज कुमार, छोटा बाजार
नालों के पास लगे कचरे के ढेर।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva